Aleksej Tsjervotkin

Aleksej Tsjervotkin (; født 30. april 1995) er en russisk langrennsløper med syv medaljer fra Junior-VM, hvorav fire gull.

Under Junior-VM på ski 2013 i Liberec vant han stafettgull og bronse i 20 km skiathlon bak landsmennene Dimitrij Rostotsev og Artem Maltsev.

Året etter under Junior-VM på ski 2014 i Val di Fiemme tok Tsjervotkin sølvmedaljen i 20 km skiathlon mellom nordmennene Eirik Sverdrup Augdal og Johan Hoel, mens han som ankermann i stafetten gikk Russland inn til en bronsemedalje bak Norge og Frankrike.

Under Junior-VM på ski 2015 i Almaty gjorde Tsjervotkin nesten rent bord, med tre gullmedaljer av fire mulige, etter å ha røket ut i kvartfinalen av sprinten. 10 km fri teknikk ble vunnet foran landsmennene Denis Spitsov og Alexander Bakanov, 20 km skiathlon ble vunnet foran landsmennene Ivan Yakimushkin og Spitsov, og stafetten ble vunnet foran Frankrike og Norge.

Tsjervotkin fikk sjansen på det russiske stafettlaget under verdenscupen i langrenn 2015/16, da han i Nové Město hjalp Russland til en andreplass bak Norge.

Under U23-VM på ski 2016 i Râșnov tok han først sølv i 15 km klassisk, bak svenske Jens Burman og foran nordmannen Mikael Gunnulfsen.VM-BRONSE til Mikael Gunnulfsen i U23 langrenn.com To dager senere tok han gull på 15 km fristil foran nordmennene Johan Hoel og Simen Hegstad Krüger.

Han var med på OARs lag som tok sølv på stafetten under Vinter-OL 2018.

Under VM 2021 i Oberstdorf gikk han første etappe på RSFs lag som tok sølv på 4 × 10 km stafett. De øvrige på laget var Ivan Jakimusjkin, Artem Maltsev og Aleksandr Bolsjunov.

 Referanser 

 Eksterne lenker 


Kategori:Fødsler i 1995
Kategori:Russiske langrennsløpere
Kategori:Olympiske sølvmedaljevinnere for OAR
Kategori:Olympiske mestere for ROC
Kategori:Olympiske medaljevinnere i langrenn
Kategori:Juniorverdensmestere i langrenn
Kategori:Deltakere under Ski-VM 2017
Kategori:Olympiske utøvere fra Russland under Vinter-OL 2018
Kategori:Langrennsløpere under Vinter-OL 2018
Kategori:Medaljevinnere under Vinter-OL 2018
Kategori:Deltakere under Ski-VM 2021
Kategori:Deltakere for ROC under Vinter-OL 2022
Kategori:Langrennsløpere under Vinter-OL 2022
Kategori:Medaljevinnere under Vinter-OL 2022